โสมชบาจ๊ะจ๋า 08/08/61
สมเด็จพระเจ้าอยู่หัว ทรงพระ กรุณาโปรดเกล้าฯ พระราชทานน้ำหลวงอาบศพ คุณหญิงวิจิตรา มารดา น.อ.วีระยุทธ-ปาริชาติ-พล.อ.อ.ชัยพฤกษ์ ดิษยะศริน เมื่อ 6 ส.ค.--สวดพระอภิธรรม ณ ศาลาทักษิณาประดิษฐ์ วัดพระศรีมหาธาตุฯ บางเขน จนถึง 13 ส.ค. เวลา 18.30 น. (งดสวด 12 ส.ค.) และพระราชทานเพลิงศพ 14 ส.ค.,สมเด็จพระเทพรัตนราชสุดาฯ สยาม บรมราชกุมารี เสด็จฯพระราชทานใบประกาศเกียรติคุณและเข็มที่ระลึกแก่ผู้บริจาคโลหิตครบ 36 และ 108 ครั้งของเหล่ากาชาดจังหวัดภาค 8 ที่มหาวิทยาลัยเจ้าพระยา นครสวรรค์ บ่ายวันที่ 8 ส.ค.,ทำงานหนักสืบทอด ต่อยอด จนธนาคารกรุงเทพผงาดติดอันดับโลก และมีสาขาต่างประเทศ 32 แห่ง ใน 15 เขตเศรษฐกิจทั่วโลก ทำให้ได้รางวัลเกียรติยศต่างๆมาตลอด เมื่อเร็วๆนี้คือ ธนาคารยอดเยี่ยม 2561 ซึ่งได้ต่อเนื่องเป็นครั้งที่ 10--ล่าสุด สถาบันบัณฑิตบริหารธุรกิจศศินทร์ มีมติอนุมัติปริญญาบริหารธุรกิจดุษฎีบัณฑิตกิตติมศักดิ์ ให้ ชาติศิริ โสภณพนิช ซุปเปอร์บอสธนาคารกรุงเทพ,ฉลองบัตร Cobrand SCB M VISA ใบใหม่ของเดอะมอลล์ กรุ๊ป วรลักษณ์ ตุลาภรณ์ จัดแคมเปญ POINT MISSION กับไทยพาณิชย์ จนถึง 2 ก.ย.ศกนี้ โดยมีบัตรกำนัล 1,000 บาท--เริ่มแจก 11 ส.ค. ที่เดอะมอลล์งามวงศ์วานและโคราช,จัดไข่มุกชุดพิเศษ รับเทศกาลวันแม่ทุกปี ปีนี้ พิมรา จิวะวิศิษฎ์นนท์ แห่งวังไข่มุก ทำกล่องของขวัญสีฟ้า ติดเข็มกลัด บรรจุเซตไข่มุกอย่างหรูดูดีแต่ราคาแค่หมื่นกว่า ให้ลูกๆนำไปเป็นของขวัญวันแม่ ตลอดเดือนสิงหาคม,หญิงเก่ง เหมณ์รัศมิ์ กิติยาณัณท์ แห่ง ZIE ถือฤกษ์ 9 ส.ค.แถลงข่าวเปิดตัวเรียลลิตี้รูปแบบใหม่สุดสนุก Prince of Zodiac The Reality ที่สยามพารากอนอย่างยิ่งใหญ่ระดับเอเชีย พร้อมนักแสดงหน้าใหม่ 90 คน เพื่อเฟ้นหาพระเอกนางเอกให้ซีรีส์ Prince of Zodiac หรือ เจ้าชาย 12 ราศี ออกอากาศในไทย จีน เกาหลี และญี่ปุ่น,นัดกันกิน จนแต่ละ คนเอวขยาย นุชรินทร์ โกวิทคณิต โชติกร ปัญจทรัพย์ สุเมธา ลิ่วเฉลิมวงศ์ เลยชวนกันออกกำลัง โดยนัดตีแบด ที่คอร์ตราชพฤกษ์กันทุกวันพฤหัสฯ และให้แยกย้ายกลับบ้านเลย ใครเลี้ยวเข้าร้าน Man Fu Yuan จะถูกปรับ 1 หมื่น.,โสมชบา
ฉลองบัตร Cobrand SCB M VISA ใบใหม่ของเดอะมอลล์ กรุ๊ป วรลักษณ์ ตุลาภรณ์ จัดแคมเปญ POINT MISSION กับไทยพาณิชย์ จนถึง 2 ก.ย.ศกนี้ โดยมีบัตรกำนัล 1,000 บาท--เริ่มแจก 11 ส.ค.
วรลักษณ์ ตุลาภรณ์,พิมรา จิวะวิศิษฎ์นนท์,เหมณ์รัศมิ์ กิติยาณัณท์,ธนาคารกรุงเทพ,โสมชบาจ๊ะจ๋า